… é hell bout, e laran-mé dohon me hunan, mem behé-mé, queih bugulig deved ma on, mem behé-mé aveit tad un Doué, un Doué quer mad, un Doué quer puissant ! un Doué péhani en dès crouéet a nitra er firmamant caèr-zé e huélan, en hiaul-zé e ra splandér demb, hag en doar-men ehué guet é riviéreu, é foresteu ha mannéyeu ! ya, ean e bermet dein-mé, queih misérablig ma on, dein-mé péhani nen don nitra, ean e bermet dein laret dehou me zad ! er chongeu-cé, Eutru, ha paud aral hoah guet hai, e za nezé ém spered, hag e garg me halon a santimanteu mad én é guevir; nezé me houil mar-a-huéh, ha nhellan quet mui derhel pelloh de bedein. Hag open en dra-zé, Eutru, ne huélet-hui du-hont itré dihue huéen, pèl du-hont, ha goal bél memb, er guérig-hont a var a dy ? Hama, azé memb é choman, mé zou-mé ag en ty peurran rah ag inou. O madeleah hemb-fin men Doué : mé hell-mé neoah, quer clous avel en dud pinhuiquan rah, larèd dehou mé-memb ehué me zad ! èl dhai, me zou mé ehué croaidur de Zoué.